Diari Oficial de la Generalitat Valenciana


Sumari del DOGV 5737, del 08-04-2008 (2008/3786)

ORDE de 13 de febrer de 2008, de la Conselleria de Medi Ambient, Aigua, Urbanisme i Habitatge, per la qual s'aprova la revisió de la classificació del camí ramader assegador del Cementeri a la Penya Ensalà, al terme municipal de Xixona (Alacant).
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5737

Data del DOGV
:   08-04-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/3786


Data del document
:   13-02-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * Xixona
    * via rural

ORDE de 13 de febrer de 2008, de la Conselleria de Medi Ambient, Aigua, Urbanisme i Habitatge, per la qual s'aprova la revisió de la classificació del camí ramader assegador del Cementeri a la Penya Ensalà, al terme municipal de Xixona (Alacant). [2008/3786]  
En data 4 d'agost de 2006, per acord del conseller de Territori i Habitatge, es va autoritzar l'inici de l'expedient de revisió del camí ramader denominat assegador del Cementeri a la Penya Ensalà, en el tram comprés entre el carrer d'Alacant i el carrer d'Alcoi, de 640 m², del nucli urbà del terme municipal de Xixona.  
En data 13 de març de 2007 es nomena instructor de l'expedient el cap de la Secció Forestal d'Alacant.  
En data 3 de maig de 2007 el cap de la Secció Forestal d'Alacant dicta memòria tècnica de revisió de classificació de l'esmentat camí ramader en els termes següents:  
" Com a conseqüència de la tramitació de l'expedient de delimitació parcial de l'assegador del Cementeri a la Penya Ensalà, instruït en compliment de l'Acord del conseller de Territori i Habitatge de 18 de novembre de 2003, es determinà la inexistència d'aquest assegador en un tram de 640 m² entre els carrers d'Alacant i d'Alcoi, al nucli urbà de Xixona, ja que el que realment hi havia en aquest tram era una servitud de pas segons escriptures de 17 de juny de 1982 presentades pel sol·licitant.»  
Acreditada la inexistència de l'assegador en aquest tram, escau modificar el vigent projecte de classificació de 17 de juliol de 1991 (aprovat per Ordre del conseller de 16 de febrer de 1993) de la manera següent:  
On deia: "Continua amb direcció NO, passa pel parc i el poliesportiu, ix per una porta de ferro i avança pel carrer de València. Al final del carrer entra en un túnel, finalitzat en arribar a la carretera N-340 al seu pas pel nucli urbà de Xixona".  
Ha de dir: " Continua amb direcció NO, passa pel parc i el poliesportiu, ix per una porta de ferro i avança pel carrer d'Alacant (antic carrer València) on finalitza en acabar aquest."  
A aquesta memòria tècnica s'adjunta croquis de situació dels camins ramaders al seu pas pel nucli urbà.  
L'expedient s'ha instruït d'acord amb la legislació vigent, i s'ha donat audiència a les persones interessades, entitats i organismes. En data 6 de juliol de 2007 té entrada en la Direcció Territorial d'Alacant informe de l'arquitecte municipal de Xixona, fent constar que hi ha un error en la descripció proposada en la memòria tècnica, anteriorment referida, fent constar que els carrers d'Alacant i de València no han canviat de denominació, considerant que la descripció correcta del camí ramader esmentat seria la següent:  
"Continua amb direcció NO, passa pel parc i el poliesportiu, ix per una porta de ferro i avança pel carrer València, fins a arribar al carrer Alacant, on acaba."  
En data 10 de juliol de 2007, informa l'instructor de l'expedient que la consideració formulada per l'arquitecte municipal és correcta i a més no modifica el traçat proposat en la memòria tècnica ja referida.  
Posteriorment, la Direcció Territorial d'Alacant dicta proposta de modificació de la classificació del camí ramader assegador Cementeri a la Penya Ensalà en el tram comprés entre el carrer d'Alacant i el carrer d'Alcoi, de 640 m², del nucli urbà del terme municipal de Xixona, de la manera següent:  
On deia: "Continua amb direcció NO, passa pel parc i el poliesportiu, ix per una porta de ferro i avança pel carrer de València. Al final del carrer entra en un túnel, finalitzat en arribar a la carretera N-340 al seu pas pel nucli urbà de Xixona".  
Ha de dir: "Continua amb direcció NO, passa pel parc i el poliesportiu, ix per una porta de ferro i avança pel carrer de València, i acaba després de creuar el carrer d'Alacant."  
En data 14 de gener de 2008 el Servei de Gestió Forestal dicta informe favorable sobre l'aprovació de la modificació de la classificació del camí ramader assegador del Cementeri a la Peña Ensalà, del terme municipal de Xixona (Alacant).  
En data 15 de gener de 2008, es dicta proposta de la Direcció General de Gestió del Medi Natural favorable a l'aprovació de la modificació de la classificació del camí ramader esmentat, en els termes descrits en la proposta de la Direcció Territorial d'Alacant.  
Vistos els articles 6 i 7 de la Llei 3/95, de 23 de març, de camins ramaders, la Llei 30/92, de 26 de novembre, de règim jurídic de les administracions publiques i del procediment administratiu comú, i la resta de disposicions concordants.  
Fent ús de les facultats que tinc atribuïdes,  
ORDENE  
Que s'aprove la modificació de la classificació del camí ramader assegador del Cementeri a la Penya Ensalà en el tram comprés entre el carrer d'Alacant i el carrer d'Alcoi, de 640 m², del nucli urbà del terme municipal de Xixona, en els termes següents:  
On deia: "Continua amb direcció NO, passa pel parc i el poliesportiu, ix per una porta de ferro i avança pel carrer de València. Al final del carrer entra en un túnel, finalitzat en arribar a la carretera N-340 al seu pas pel nucli urbà de Xixona".  
Ha de dir: "Continua amb direcció NO, passa pel parc i el poliesportiu, ix per una porta de ferro i avança pel carrer de València, i acaba després de creuar el carrer d'Alacant."  
València, 13 de febrer de 2008.- El conseller de Medi Ambient, Aigua, Urbanisme i Habitatge: José Ramón García Antón